open-index/open-wikipedia-markdown huggingface dataset:
ஈரயோடோபியூட்டாடையீன்

**ஈரயோடோபியூட்டாடையீன்** *(Diiodobutadiyne)* C4I2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 1,4-ஈரயோடோ-1,3-டையீன் என்ற பெயராலும் அழைக்கப்படும் இச்சேர்மம் ஈரசிட்டிலீனுடன் தொடர்பு கொண்ட ஒரு சிறிய மூலக்கூறு ஆகும். 1,4 பலபடியாக்கல் வினைக்கு It is light sensitive உட்படுவதன்மூலம் பாலி(ஈரயோடோயீரசிட்டிலீன்) தயாரிப்பதற்குப் பயன்படுகிறது. ஒளியால் பாதிக்கப்படும் ஈரயோடோபியூட்டாடையீன் சேர்மம் கரைசலில் இருந்து வெளியே எடுக்கப்பட்டு உலர் திண்மமாக வைக்கப்பட்டால் வெடிக்கும் இயல்புடையதாகும். தற்சாற்பின்றி இச்சேர்மம் 1,2 மற்றும் 1,4 பலபடியாக்கல் வினைக்கு உட்படுகிறது. ஒரே கொள்கலனில் நீண்ட காலத்திற்கு வைக்க நேரிட்டால் சிதைவடையும் தன்மையையும், இரண்டு வாரங்கள் மட்டுமே அரைவாழ்வுக் காலத்தையும் கொண்டுள்ளது.

## மேற்கோள்கள்

பகுப்பு:கரிம அயோடைடுகள்
பகுப்பு:ஆல்க்கைன்கள்
வியட்நாமில் கல்வி

**வியட்நாமில் கல்வி** (*Education in Vietnam*) அரசின் பொறுப்பில் உள்ளது. இது பொதுத் துறையிலும் தனியார்த் துறையிலும் கல்வி, பயிற்சி அமைச்சகக் கட்டுபாட்டில் இயங்குகிறது. கல்வி ஐந்து மட்டங்களில் பிரிக்கப் பட்டுள்ளது. அவையாவன: பள்ளிமுன் கல்வி, தொடக்கப் பள்ளிக் கல்வி, இடைநிலைப் பள்ளிக் கல்வி,உயர்நிலைப் பள்ளிக் கல்வி,  உயர்கல்வி என்பனவாகும். முறைசார் அடிப்படைக் கல்வியில் பன்னிரண்டு ஆண்டுகள் படிக்கவேண்டும். அடிப்படைக் கல்வியில் ஐந்தாண்டு தொடக்கக் கல்வியும் நான்காண்டு இடைநிலைக் கல்வியும் மூன்றாண்டு உயர்நிலைக் கல்வியும் அமையும். பெரும்பாலான அடிப்படைக் கல்வி மாணவர்கள் அரைநாள் அடிப்படையில் சேர்கின்றனர். கல்வியின் முதன்மை இலக்காக மக்களின் பொது அறிவை வளர்த்தல், தரமிக்க மாந்தவளப் பயிற்சிதரல், திறமையை வளர்த்துப் பேணுதல் ஆகியவை அமையும்."

## குறிப்புகள்

## மேலும் காண்க
* வியட்நாமிய ஆய்வுகள்

## மேற்கோள்கள்

பகுப்பு:வியட்நாமில் கல்வி
ஈரயோடோ ஐதராக்சிபுரொப்பேன்

**ஈரயோடோ ஐதராக்சிபுரொப்பேன்** *(Diiodohydroxypropane)* என்பது C3H6I2O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் 1,3-டையையோடோபுரொப்பேன்-2-ஆல், டையையோடோ ஐதராக்சிபுரொப்பேன், யோதியான் அல்லது அயோதியான் போன்ற பெயர்களாலும் அழைக்கப்படுகிறது. நோய் நுண்ணுயிர்த்தடை மருந்தாகவும் நச்சுக் கொல்லியாகவும் இது பயன்படுகிறது.

## மேற்கோள்கள்

பகுப்பு:ஆல்ககால்கள்
பகுப்பு:கரிம அயோடைடுகள்
ஆத்து இலுப்பை

**ஆத்து இலுப்பை** (*MADHUCA NERIIFOLIA*)  இது ஒரு பூக்கும் தாவர வகையில் இலுப்பை இனத்தில் அறியப்படும் மூலிகைத்தாவரம் ஆகும். இதன் குடும்பபெயர் செபொடிசு (Sapotaceae) என்பதாகும். இவை ஆசியப்பகுதியில் அமைந்துள்ள இலங்கை தீவுகளின் காடுகளில் ஒரு குறிப்பிட்ட இடத்தில் மட்டுமே காணப்படுகிறது.

## மேற்கோள்

* World Conservation Monitoring Centre 1998.  ''Madhuca neriifolia''.   2006 IUCN Red List of Threatened Species.   Downloaded on 22 August 2007.

பகுப்பு:இலங்கைத் தாவரங்கள்
பகுப்பு:அருகிய தாவரங்கள்
அலிப்பூர், தில்லி

**அலிப்பூர்** *(Alipur)* இந்தியாவின் தில்லி நகரில் உள்ள  வடமேற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். பாவானா, நரேலா, புத்பூர், பாகோலி மற்றும் முக்மேல்பூர் போன்ற பகுதிகள் அலிப்பூரைச் சூழ்ந்துள்ளன. நரேலா தொகுதியில் அலிப்பூர் இடம்பெற்றுள்ளது. யிதேந்தர் கோகி மற்றும் சுனில் மான் ஆகியோருக்கிடையிலான குழுப்போர் அலிப்பூர் நகரில் தொடர்ந்து நடைபெறுகிறது. அதே நகரைச் சேர்ந்த இரண்டு குழுக்களும் அங்கு இதுவரையில் பல உயிர்களை பலிகொண்டுள்ளனர்.
. 
## மக்கள் தொகையியல்
 
2001 ஆம் ஆண்டின் இந்திய மக்கள் தொகைக் கணக்கெடுப்பின்படி அலிப்பூரின்சு மக்கள்தொகை 16,623  நபர்கள் ஆகும். இம்மக்கள்தொகையில் 58% நபர்கள் ஆண்கள் மற்றும் 42% நபர்கள் பெண்களாவர். இவ்வூரின் எழுத்தறிவு சதவீதம் 68% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 37% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும்.

## மேற்கோள்கள்

## புற இணைப்புகள்
* Alipur, Delhi at ''Wikimapia
* MSN Map

பகுப்பு:தில்லி சுற்றுப் பகுதிகள்
பகுப்பு:வடமேற்கு தில்லி மாவட்டத்திலுள்ள ஊர்களும் நகரங்களும்
பிணச்சீரமைப்பு

**பிணச்சீரமைப்பு** *(Embalming)* என்பது பிணத்தை அதன் புத்தியல் உருக்குலையாதவாறு பாதுகாக்கும் ஒர் அறிவியற் கலையாகும். இறுதிச்சடங்கு நேரத்தில், மதச்சார்பு காரணங்கள் அல்லது மருத்துவம் மற்றும் உடற்கூற்று மாதிரியாக பிணத்தை பொதுப்பார்வைக்குக் காட்சிப்படுத்துவது இச்சீரமைப்பின் உள்நோக்கமாகும். பிணத்தைத் துப்புரவாக்கல், முன்னிலைப்படுத்துதல், பேணிக்காத்தல் அல்லது மீளமைத்தல் ஆகிய மூன்று செயல்களை  இலக்காகக் கொண்டு பிணச்சீரமைப்பு மேற்கொள்ளப்படுகிறது. பல்வேறு கலாச்சார மக்களிடையில் இப்பிணச்சீரமைப்புக் கலை மிகநீண்ட வரலாற்றைக் கொண்டுள்ளது. பல கலாச்சாரத்தினரிடம் இப்பிணச்சீரமைப்புச் செயல்முறை பொருள் பொதிந்த ஒரு மதச்சடங்காகவும் கருதப்படுகிறது. 
 
பிணச்சீரமைப்புக் கலையானது, பாடம் செய்தல் என்ற கலையிலிருந்து வேறுபட்டதாகும். இறந்த விலங்கின் உடல் தோலை உரித்து, எஞ்சிய சதைகளைக் கவனமாக நீக்கி, பிணத்தின் அளவும் எடையும் உள்ள ஒரு மாதிரி உடலமைப்பை உருவாக்கி,  பதப்படுத்தப்பட்ட உண்மையான தோலால் போர்த்திப் பாதுகாப்பது பாடம் செய்தல்  கலையாகும்.இறந்தவரின் உடலை முழுமையாக அப்படியே பாதுகாக்கும் கலை பிணச்சீரமைப்புக் கலையாகும்.

## மேற்கோள்கள்

## புற இணைப்புகள்

*
*BBC article on Salisbury's School of Embalming
*Infection risks and embalming  by KS Creely. Institute of Occupational Medicine Research Report TM/04/01

பகுப்பு:உடற்கூற்றியல்
பேகம் பூர்

**பேகம் பூர்** *(Begum Pur)* இந்தியாவின் தில்லி நகரில் உள்ள  வடமேற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். யாதவா சமுதாயத்தைச் சேர்ந்த மக்கள் இவ்வூரில் அதிகமாக வாழ்கின்றனர். இவர்களில் பெரும்பாலானவர்கள் வணிகர்களாகவும் மற்றும் பலர் அரசுப் பணிகளிலும் இருக்கின்றனர்.  

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பேகம் பூர் நகரின் மக்கள்தொகை 22,828  நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இவ்வூரின் எழுத்தறிவு சதவீதம் 64% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 37% நபர்கள் பெண்களாவர். மக்கள் தொகையில் 19% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

 பகுப்பு:தில்லி சுற்றுப் பகுதிகள்

பகுப்பு:வடமேற்கு தில்லி மாவட்டத்திலுள்ள ஊர்களும் நகரங்களும்
பாக்கித்தான் பன்னாட்டு ஏயர்லைன்சு வானூர்தி 661

**பாக்கித்தான் பன்னாட்டு ஏயர்லைன்சு வானூர்தி 661** (*Pakistan International Airlines Flight 661*) (PK661/PIA661), பாக்கித்தான் நாட்டின் கொடியைத் தாங்கிய பாக்கித்தான் சர்வதேச நிறுவனத்தால் இயக்கப்பட்டு வந்த உள்நாட்டு பயணிகள் வானூர்தி ஒன்று, பாக்கித்தானின் வடக்கு நகரமான சித்ராலில் (*Chitral*) இருந்து இசுலாமாபாத்திற்கு பயணச் சேவையில் ஈடுபட்டு வந்தது. ஏடிஆர் 42-500 (*ATR 42-500*) விமான வகையைச்சார்ந்த (பதிவு எண் ஏபி பிஎச்ஒ *AP-BHO*) இந்த வானூர்தி, 2016, டிசம்பர் 7 அன்று உள்ளூர் நேரப்படி மதியம் 03.30 மணியளவில், அபோத்தாபாத் மாவட்டத்தில்  (*Abbottabad District*) உள்ள ஹவேலியன் (*Havelian*) என்னும் இடத்தில், இசுலாமாபாத் விமானப் பாதையில் பயணம் மேற்கொண்டபோது அப்பிராந்திய மலைப்பகுதியில் விழுந்து நொறுங்கியது. இந்த விபத்தில் 42 பயணிகளும், இரண்டு வான்படை தளபதிகள் உள்பட ஐந்து சேவைப் பணியாளர்களும் மொத்தம் 47 பேர்கள் (அனைவரும்) கொல்லப்பட்டனர். மேலும், பாக்கித்தானிய பாடகர், ஒளிப்பதிவு கலைஞர், தொலைக்காட்சிப் பிரபலர், போதகர், ஆடை வடிவமைப்பாளர், மற்றும் அவ்வப்போது நடிகர் என பல திறமைமிக்க 'ஜூனைட் ஜாம்ஷெட்' (*Junaid Jamshed*) என்பவரும், மற்றும் சித்ரால் மாவட்டத்தின் துணை ஆணையர் ஒருவரும் இவ்விபத்தில் பலியானது குறிப்பிடத்தக்கது.

## விமான விவரம்
விபத்துக்குள்ளான இந்த வானூர்தி, ஏடிஆர் 42-500, வரிசை எண் 663, பதிவு ஏபி பிஎச்ஒ (*AP-BHO*) வகையை சார்ந்ததாகும். சம்பந்தப்பட்ட இவ் வானூர்தி, 2007 ஆம் ஆண்டு முதன்முதலாக, பாக்கித்தான் பன்னாட்டு ஏர்லைன்சு (*(PIA*) நிறுவனத்தில் புதியதாக ஒப்படைக்கப்பட்டது. 2009 ஆம் ஆண்டில், இந்த வானூர்தி லாகூர் நகரில் இறங்க முயன்றபோது போது சேதமடைந்திருந்தது, ஆனால் அதற்குப் பின்னர் சரி செய்யப்பட்டு சேவைக்கு திரும்பிம்பியது. மேலும் அது, 2014 ஆம் ஆண்டு அதன் இயந்திரம் தோல்வியுற்றது உறுதி செய்யப்பட்டது, ஆனால் இயந்திரம் மாற்றப்பட்டது பின்னர் பிரச்சினைகள் இருப்பதாக அறிவிக்கப்பட்டது. விபத்தில் சிக்கிய சமயம், பாக்கித்தான் பன்னாட்டு ஏர்லைன்சு (*(PIA*) கடற்படையில் இணைந்ததிலிருந்து 18,739 விமான மணி நேரம் (*(18,739 flight hours*) சேவையில் ஈடுப்பட்டுள்ளது, மேலும், கடந்த 2016, அக்டோபர் இல் அதற்கான சான்றளிக்கப்பட்டுள்ளது.

## மேற்கோள்கள்

பகுப்பு:2016 இல் வானூர்தி விபத்துகளும் நிகழ்வுகளும்
இந்திய மக்கள்

**இந்திய மக்கள்** அல்லது **இந்தியர்** என்பவர் இந்திய நாட்டின் குடியுரிமை பெற்ற மக்களாவர். உலகில் அதிக மக்கள் எண்ணிக்கை கொண்ட நாடுகளின் வரிசையில் இந்தியா இரண்டாவது இடத்திலிருக்கிறது.

*இந்தியர்* என்பது இனம், மொழி என்பவற்றை அல்லாது, தேசியத்தை மட்டுமே குறிக்கும். இந்திய நாட்டில் பல இனத்தைச் சேர்ந்த, பல மொழிகளைப் பேசும் மக்கள் வாழ்கிறார்கள்.

இந்திய வம்சாவளி மக்கள் பலர் பல்வேறு காரணங்களுக்காக, உலகின் பல நாடுகளில் குடியேறி வாழ்கின்றார்கள். குறிப்பாக ஐக்கிய அரபு அமீரகம், தென் கிழக்கு ஆசியா, ஐக்கிய இராச்சியம், வட அமெரிக்கா, ஆஸ்திரேலியா, நியூசிலாந்து, தென் ஆபிரிக்கா, கரிபியன் தீவுகள், ஐரோப்பா ஆகிய இடங்களில் பெரும்பாலான இந்திய வம்சாவளி மக்கள் வாழ்கிறார்கள். வெளிநாடுகளில் வாழும் இந்திய வம்சாவளி மக்களின் தொகை அண்ணளவாக 12 மில்லியனிலிருந்து 20 மில்லியன் வரை இருக்கலாம் என மதிப்பிடப்பட்டுள்ளது.

## மேற்கோள்கள்
ரூபா தேவி

**ரூபா தேவி** (பிறப்பு: 1989 மார்ச் 25) தமிழ்நாட்டில் உள்ள திண்டுக்கல் மாவட்டத்தின் கால்பந்து விளையாட்டு வீராங்கனையாக தனது விளையாட்டு வாழ்க்கையை துவக்கியவர். 2016 ஆம் ஆண்டு ஜனவரி மாதத்தில் சர்வதேச கால்பந்து சம்மேளமான ஃபிஃபாவின் நடுவராக நியமிக்கப்பட்டார்.

## ஃ பிஃ பா  அமைப்பின்  முதல் தமிழக பெண்  நடுவர்
இதன் மூலம், தமிழகத்தில் இருந்து, ஃபிஃபா கால்பந்து  நடுவராக செயல்பட தேர்ந்தெடுக்கப்பட்ட முதல் பெண் என்ற பெருமையை ரூபா  தேவி பெற்றார். இது வரை,  ஃ பிஃ பா  அமைப்பின்  பெண்   நடுவர்களாக இந்திய பெண்கள் ஐவர் மட்டுமே  தேந்தெடுக்கப்பட்டுள்ளனர் என்பது குறிப்பிடத்தக்கது.

ரூபா தேவி சிறுமியாக இருந்த போது, திண்டுக்கல் மாவட்டத்தில் கால்பந்து  விளையாட்டு பிரபலமான விளையாட்டாக இருந்தது. கால்பந்து மைதானத்துக்கு சென்ற ரூபா தேவி,  அங்கு விளையாடுபவர்களை பார்த்து தானும் கால்பந்து வீராங்கனையாக வேண்டும் என்று விருப்பப்பட்டுள்ளார்.

## ரூபா தேவி விளையாடிய அணிகள்

ஆரம்பத்தில் திண்டுக்கல் மாவட்ட மகளிர் கால்பந்து அணிக்காக விளையாடிய ரூபா தேவி, பின்னர் மதுரை காமராஜர் பல்கலைக்கழக மகளிர் கால்பந்து அணி, அண்ணாமலை பல்கலைக்கழக் அணி, தமிழ்நாடு மகளிர் கால்பந்து அணி என  பல அணிகளுக்காக விளையாடியுள்ளார்.

திண்டுக்கல்லில் உள்ள ஒரு சாதாரண  குடும்பத்தைச் சேர்ந்த ரூபா தேவியின் விளையாட்டு வாழ்க்கைக்கு தேவையான அனைத்து செலவுகளையும் திண்டுக்கல் கால்பந்து அமைப்பு கவனித்துக் கொண்டது.

பிஎஸ்சி மற்றும் பி.எட். மற்றும் முதுநிலை பட்டய சுகாதார ஆய்வாளர் கல்வியை பூர்த்தி செய்துள்ள  ரூபா தேவி, புதிய தலைமுறை தொலைக்காட்சியின் 'சக்தி விருது' ,  ரெயின் டிராப்ஸ்  நிறுவன விருது  உள்பட பல விருதுகளை,  தனது விளையாட்டு சாதனைகளுக்காக பெற்றுள்ளார்.

## குறிப்புகள்

பகுப்பு:வாழும் மக்கள்
பகுப்பு:காற்பந்தாட்ட நடுவர்கள்
பகுப்பு:1989 பிறப்புகள்
பகுப்பு:திண்டுக்கல் மாவட்ட மக்கள்
ராதிகா சந்தான கிருஷ்ணன்

**ராதிகா சந்தானகிருஷ்ணன்** (பிறப்பு 02.10.1954 ) பெண் நலம் என்னும் பெண்களுக்கான புற்றுநோய் சிகிச்சை மையத்தை தொடங்கியவர். புற்றுநோயிலிருந்து மீண்டு வந்த இவர்,  பெண்கள் அதிகம் பாதிக்கப்படும் மார்பக புற்றுநோய்  மற்றும் கருப்பை வாய் புற்றுநோய் குறித்த விழிப்புணர்வை ஏற்படுத்தி வருகிறார். புற்றுநோயால் பாதிப்பிற்குள்ளான பெண்களுக்கு தேவைப்படும் மருத்துவ சிகிச்சை மற்றும் மனரீதியான ஆதரவு ஆகியவற்றையும் பெண்நலம் அமைப்பு வழங்குகிறது. 2008 ஆம் ஆண்டு புற்றுநோயால் பாதிக்கப்பட்ட ராதிகா சந்தான கிருஷ்ணன் அதிலிருந்து மீண்டு வந்து 2009 ஆம் ஆண்டு பெண் நலம் அமைப்பை தொடங்கினார்.

## கல்வி

சென்னை சர்ச் பார்க் பள்ளியில் கல்விப்படிப்பை முடித்த இவர், மார்கெடிங் துறையில் முதுகலை பட்டவியல் பயின்றுள்ளார்.

## பெண்நலத்தின் நிறுவனர்

2009 ஆம் ஆண்டு ’பெண்நலம்’ சிறியதொரு மருத்துவமனையாக  தொடங்கப்பட்டது.  பின்பு அந்த சிறிய குழு விழிப்புணர்வு மற்றும் மருத்துவக் குழு என்று பிரிக்கப்பட்டு பணியாற்றத் தொடங்கியது.

குறைந்த கட்டணத்தில் புற்றுநோய்  சிகிச்சை அளிப்பதுடன், மக்களை கவரும் வகையில் பொம்மலாட்டம், நாடகம், ஆவணப்படம் என பல்வேறு வழிகளில் புற்றுநோய் விழிப்புணர்வு நிகழ்ச்சிகளை நடத்துகின்றனர் ’பெண்நலம்’ அமைப்பினர்.

## விருதுகள்

2010 ஆம் ஆண்டு,  ராஜ் டிவியின் அந்த ஆண்டிற்கான சிறந்த பெண் விருது.

2012 ஆம் ஆண்டு நந்தலாலா சேவா சமிதியின் நந்தா தீபம் விருது.

2012 ஆம் ஆண்டு எக்ஸ்னோரா அமைப்பின்  ஸ்ரீ ரத்ன விருது.

2012 ஆம் ஆண்டு லயன்ஸ் கிலப்பின் வாழ்நாள் சாதனை விருது.

## குறிப்புகள்

பகுப்பு:வாழும் மக்கள்
இரிசோர்சுசாட்-2ஏ

**இரிசோர்சுசாட் - 2ஏ** (*Resourcesat-2A*) என்பது ஒரு **இந்திய இயற்கை வள [[தொலையுணர்தல்|தொலையுணர்வு]] செயற்கைக்கோள்** ஆகும். இதனை இந்திய விண்வெளி ஆய்வு மையம், 2016 ஆம் ஆண்டு டிசம்பர் மாதம் 07 ஆம் திகதி புதன்கிழமை காலை 10.25 மணித்துளிகளுக்கு ஏவுகலம் சி36ன் மூலம் விண்ணில் ஏவியது.  இதற்கு முன்னர் 2003 ஆம் ஆண்டு அக்டோபர் மாதம் 17 ஆம் திகதி மற்றும் ஏப்ரல் மாதம் 2011 ஆம் ஆண்டும் இதேபோல் முறையே ஒரு தொலையுணர்வு செயற்கைக்கோள்கள் விண்ணில் ஏவப்பட்டது. இந்தியாவின் ஆந்திரப் பிரதேச மாநிலத்தின் சதீஸ் தவான் விண்வெளி மையத்திலிருந்து விண்ணில் ஏவப்பட்டது. இதன் எடை 1,235 கிலோ கொண்டதாகும்.  புதன் கிழமை காலை 10.25 விண்ணில் பாய்ந்த செயற்கைக்கோளானது சரியாக 18வது நிமிடத்தில் சூரிய துருவ சுற்றுவட்டப் பாதையில்  822 கிலோ மீற்றர்கள் தொலைவில் நிலை நிறுத்தப்பட்டது.

## மேலும் பார்க்க

*இந்திய செயற்கைக்கோள்களின் பட்டியல்

## வெளி இணைப்புகள்
* Official Website 

## மேற்கோள்
 

பகுப்பு:இந்திய செயற்கைக்கோள்கள்
இந்தியாவில் நாடோடிகள்

**இந்தியாவில் நாடோடிகள்** (*Nomads of India*) பல ஆண்டு காலமாக அனைத்து மாநிலங்களிலும் பல குழுக்களாக வாழ்ந்து வருகிறார்கள்.  பொதுவான கணக்குப்படி இந்தியாவில் மட்டும் 862 நாடோடி இனத்தவர்கள் வாழுவதாக கூறப்படுகிறது. தன் வாழ்நாள் முழுவதும் தன் உணவு, உடை, இருப்பிட தேவைக்காக நடந்தே திரிவதால் இவர்களை *நாடோடிகள்*, *காலோடிகள்*, *அலைகுடிகள்*, அல்லது *மிதவைக் குடிகள்* என்றும் மற்றவர்களால் அழைக்கப்படுகின்றனர்.  இந்திய மக்கள் தொகையில் 7.5 சதவிகிதம் மக்கள் நாடோடிகளாகவே வாழுகிறார்கள்.

## தமிழ் நாடு
தமிழ் நாடு மாநில மக்கள் தொகையில் 5 லட்சம் மக்கள் நாடோடிகளாக இருப்பதாகக் கணக்கிடப்பட்டுள்ளது. இவற்றுள் முக்கியமாக தாசரிகள், மணியாட்டிக்காரர்கள், குடுகுடுப்பைகாரர்கள், பாம் பாட்டிகள், சாட்டையடிக்காரர்கள், கூத்தாடிகள், பகல்வேசக்காரர்கள், பூம்பூம் மாட்டுக்காரர்கள், நரிக்குறவர்கள், மற்றும் வம்சராஜ் என பல இனத்தவர்கள் வாழுகிறார்கள். இவர்களில் தமிழகத்தைச் சார்ந்தவர்கள், புலம்பெயர்ந்தவர்கள் என இரு பிரிவுகளிலும் 162 நாடோடி இன மக்கள் அரசு தயாரித்துள்ள இன பட்டியல்களில் சாராதவர்களாகவே வாழ்க்கை நடத்திக்கொண்டு உள்ளார்கள். இதன் காரணமாக அரசு வழங்கும் கல்வி, வீடு, உணவு, மற்றும் சாதாரணமாக மக்களுக்கு நிடைக்கும் உரிமைகள் எதுவுமே இவர்களுக்கு கிடைப்பதில்லை.

தமிழ்நாட்டில் உள்ள நரிக்குறவர் மக்களை பழங்குடி மக்கள் பட்டியலில் சேர்ப்பதற்கு இந்திய நடுவண் அரசின் அமைச்சரவை முடிவு செய்துள்ளது.

## சங்க கால நாடோடிகள்
தமிழ் நாட்டில் சங்க காலத்தில் பாணர்கள், கூத்தர்கள், விறலியர்கள், பொருநர்கள், கோடியர்கள், மற்றும்  கட்டுவிச்சிகள் என பல இனத்தவர்கள் வாழ்ந்துவந்துள்ளனர். இவர்கள் மன்னர் ஆட்சி முடிந்து, ஜமீன் ஆட்சிக்குப்பின்னர் ஆங்கிலேய ஆட்சியின்போது அரிதாகிப்போனார்கள்.

## மாவட்டவாரியாக நாடோடிகள்
நாடோடிகள் விழுப்புரம், காஞ்சிபுரம், தேனி, திண்டுக்கல், மதுரை, விருதுநகர், மற்றும் திருநெல்வேலி போன்ற மாவட்டங்களில் அதிகமான எண்ணிக்கையில் வாழுகிறார்கள்.

## மேற்கோள்

பகுப்பு:நாடோடிகள்
இறப்பு விசாரணை அறிக்கை (இந்தியா)

**இறப்பு விசாரணை அறிக்கை** அல்லது **மரண விசாரணை அறிக்கை** அல்லது **பிரேத விசாரணை அறிக்கை** (Inquest report), இந்தியக் குற்றவியல் நடைமுறைச் சட்டம், 1973, பிரிவு 174-இன் படி, சந்தேகத்திற்கு முறையில் இறந்தவர் குறித்தான விசாரணை அறிக்கை காவல் துறை அதிகாரியால் பதிவு செய்யப்படும்.

தற்கொலை அல்லது பிறரால், அல்லது விலங்குகளால் அல்லது இயந்திரக் கருவியால், அல்லது விபத்தால், அல்லது சந்தேகத்திற்குரிய முறையில் இறந்தவரின் உடலை, இறந்தவரின் உறவினர்கள் அல்லது  அப்பகுதியில் வாழும் அல்லது தொழில் செய்யும் நான்கு நபர்கள் முன்னிலையில், காவல் துறை அதிகாரிகள் இறந்தவரின் உடலில் காணப்படும் எலும்பு முறிவுகள்,  தோற்காயம், கன்றிப்போன காயம், இரத்தம் கட்டிய உடற்பகுதிகள், ஆயுதங்களால் உடல் தாக்குண்டத்திற்கான அடையாளங்கள், இறந்தவரின் அங்க அடையாளங்கள், நிறம், உயரம், வயது, அணிந்திருந்த ஆடைகளின் நிறங்கள்  குறித்து அறிக்கையாக பதிவு செய்யப்படுகிறது. இறப்பு விசாரணை அறிக்கையில் காவல் துறை அதிகாரி மற்றும் நான்கு சாட்சிகளின் கையொப்பங்கள் பெற்று, இறப்பு விசாரணை அறிக்கையை  மாவட்ட நீதிபதி அல்லது உட்கோட்ட நீதிபதிக்கு அனுப்பப்படும்.

இறப்பு விசாரனை அறிக்கை பதிவு செய்த பின்னரே இறந்தவரின் உடலை காவல் துறையினரால், பிணக்கூறு ஆய்வுக்காக அரசு மருத்துவ மனைக்கு அனுப்பி வைக்கப்படும். 
 
## திருமணமாக பெண்கள்
* திருமணமாகி ஏழு ஆண்டுகளுக்குள் எக்காரணத்தினாலும் தற்கொலை கொண்ட பெண்கள் விசயத்திலும் மற்றும்  திருமணமாகி ஏழு ஆண்டுகளுக்குள் இறந்த பெண்ணின் உறவினர்கள், அப்பெண்ணின் இறப்பில் சந்தேகம் இருப்பதாக காவல் துறையினரிடம் புகார் அளித்தால், காவல்துறையினர் கட்டாயமாக  இறப்பு விசாரணை அறிக்கை பதிவு செய்ய வேண்டும்.

## இதனையும் காண்க
* முதல் தகவல் அறிக்கை
* பூஜ்ஜியம் முதல் தகவல் அறிக்கை
## மேற்கோள்கள்

## வெளி இணைப்புகள்
*  Inquest report

பகுப்பு:குற்றவியல் சட்டம்
பகுப்பு:இறப்பு
புரோமோ அசிட்டிக் அமிலம்

**புரோமோ அசிட்டிக் அமிலம்** *(Bromoacetic acid)* என்பது CH2BrCO2H என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற திண்மமான இச்சேர்மம் ஒப்பீட்டளவில் ஒரு வலிமையான ஆல்க்கைலேற்றும் முகவராக செயல்படுகிறது. புரோமோ அசிட்டிக் அமிலமும் அதனுடைய எசுத்தர்களும் கரிமத் தொகுப்பு வினைகளில் பரவலாக கட்டுறுப்புகளாகப் பயன்படுகின்றன. உதாரணம்: மருந்தாக்க வேதியியல்.

அசிட்டிக் அமிலத்தை புரோமினேற்றம்
செய்வதன் மூலமாக புரோமோ அசிட்டிக் அமிலம் தயாரிக்க முடியும்.

CH3COOH + Br2 → CH2BrCOOH + HBr

எல்-வோல்கார்டு-செலின்சுகி செயல்முறை வழியாகவும் இதனைத் தயாரிக்க முடியும்.:

CH3COOH + Br2 + சிவப்பு பாசுபரசு → CH2BrCOOH

## மேற்கோள்கள்


## புற இணைப்புகள்
* The microwave spectrum of bromoacetic acid 
* Entry at chemicalland21.com

பகுப்பு:அசிட்டிக் அமிலங்கள்
பகுப்பு:ஆல்க்கைலேற்றும் முகவர்கள்
பகுப்பு:கரிம புரோமைடுகள்
ஆறாக்சோமூவளையபியூட்டாபென்சீன்

**ஆறாக்சோமூவளையபியூட்டாபென்சீன்** *(Hexaoxotricyclobutabenzene)* என்பது C12O6  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எக்சாக்சோடிரைசைக்ளோபியூட்டாபென்சீன் என்ற பெயராலும் இச்சேர்மம் அழைக்கப்படுகிறது. மூவளையபியூட்டாபென்சீனுடைய ஆறுமடங்கு கீட்டோனாக இச்சேர்மம் பார்க்கப்படுகிறது. ஆக்சோ கார்பன் வகையான இச்சேர்மம் 2006 ஆம் ஆண்டில் கார்பன் – 13 அணுக்கரு காந்த ஒத்ததிர்வு வரைவில் கண்டறியப்பட்டது.

## மேற்கோள்கள்

பகுப்பு:ஆக்சோகார்பன்கள்
கூந்தல் கயிறு

மாந்தரின் தலைமுடியால் திரிக்கப்பட்ட கயிற்றைக் **கூந்தல் முரற்சி** (அல்லது முரச்சி) என்று பரணர் பாடிய சங்கப் பாடல்கள் குறிப்பிடுகின்றன. அரசன் நன்னன் இத்தகைய கயிற்றிணைப் பயன்படுத்தினானாம்.
அரசன் அறுகை உழிஞை சூடிப் போரிட்டான். மோகூர் மன்னன் பழையன் அவனைக் காட்டுக்கு ஓடும்படி விரட்டினான். அறுகை தலைமறைவாக வாழ்ந்துவந்தான். அறுகை கடல் பிறக்கு ஓட்டிய செங்குட்டுவனின் நண்பன். எனவே இந்தச் செங்குட்டுவன் நண்பனுக்காக மோகூரைத் தாக்கினான். வென்றான். மோகூர் மன்னன் காவல் மரமான வேம்பை வெட்டி வீழ்த்தினான். அந்த மரத்தால் தனக்கு முரசு செய்துகொள்ள வேண்டும் என்று விரும்பினான். வேப்ப மரத் துண்டைக் கயிற்றால் கட்டி யானையால் தன் நாட்டுக்கு இழுத்துவந்தான். இழுத்து வரும்போது கயிறு தேயாமல் இருக்கவேண்டும் அல்லவா? அதற்காகத் தேயாத மயிர்க் கயிற்றைப் பயன்படுத்தினான். போரில் தோற்று உயிரிழந்த பழையன் படையினரின் மகளிர் மொட்டை அடித்துக்கொண்ட கூந்தலைப்  பயன்படுத்தி இழுத்துவரும் கயிற்றைத் திரித்துக்கொண்டான்.   இந்தக் கயிறு வலிமை மிக்கது. 

## மேற்கோள்

பகுப்பு:கையாற்றல் கருவிகள்
பகுப்பு:கைத்தொழில்
பகுப்பு:பழக்க வழக்கங்கள்
பகுப்பு:சங்ககாலப் போர்கள்
பகுப்பு:சேரர் போர்கள்
கே. மாயத்தேவர்

**கே. மாயத்தேவர்** (*K. Maya Thevar*; 15 அக்டோபர் 1934 – 9 ஆகத்து 2022) எம் ஜி ஆர் புதிதாக துவக்கிய அஇஅதிமுக சார்பாக, 1973-ஆம் ஆண்டில் நடந்த இடைத்தேர்தலில் திண்டுக்கல் மக்களவைத் தொகுதியிலிருந்து இந்திய நாடாளுமன்ற மக்களவைக்கு தேர்ந்தெடுக்கப்பட்ட மெட்ராஸ் உயர்நீதிமன்ற வழக்கறிஞர் ஆவார். இவர் தான் அதிமுகவின் சின்னமான இரட்டை இலையை தேர்வு செய்தவர்.

## இளமையும் கல்வியும்
பெரிய கருப்பத் தேவர்-பெருமாயி இணையருக்கு 15 அக்டோபர் 1935-இல் உசிலம்பட்டி அருகே டி. உச்சப்பட்டி கிராமத்தில் பிறந்த மாயத்தேவர், பள்ளிக் கல்வியை பாளையங்கோட்டை தூய சவேரியார் மேனிலைப் பள்ளியிலும், இளநிலை மற்றும் முதுநிலைப் பட்டப்படிப்புகளை சென்னை பச்சையப்பன் கல்லூரியிலும், சட்டக்கல்வியை  சென்னை சட்டக் கல்லூரியிலும் படித்தவர். பின்னர் சென்னை உயர்நீதிமன்றத்தில் வழக்குகறிஞராக பணிபுரிந்தவர்.

## அரசியல்
ஐந்தாவது மக்களவைக்கு, 1973-ஆம் ஆண்டில் நடந்த இடைத்தேர்தலில், திண்டுக்கல் மக்களவைத் தொகுதிலிருந்து இந்திய நாடாளுமன்ற மக்களவைக்கு, அனைத்திந்திய அண்ணா திராவிட முன்னேற்றக் கழகம் கட்சியின் சார்பாக வென்றவர். பின்னர் ஆறாவது மக்களவைக்கு 1977-ஆம் ஆண்டில் மீண்டும் அதே தொகுதியிலிருந்து திராவிட முன்னேற்றக் கழகம் சார்பாக நின்று வென்றவர்.

## மேற்கோள்கள்

## வெளி இணைப்புகள்
*இரட்டை இலைச் சின்னத்தை இடம்பெறச் செய்தவர் யார்?

பகுப்பு:1934 பிறப்புகள்
பகுப்பு:2022 இறப்புகள்
பகுப்பு:மதுரை மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:நாடாளுமன்ற அ. தி. மு. க. உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
எரிமலைகளின் பட்டியல்கள்

கீழே நாடு மற்றும் கண்டம் வாரியாக, செயலிலுள்ள, செயலற்று, மற்றும் அழிந்துவிட்ட **எரிமலைகளின் பட்டியல்கள்** (*Lists of volcanoes*) உள்ளன. கடலடி, மற்றும் வேற்று கிரக எரிமலைகளின் தனியாக பட்டியலிடப்பட்டுள்ளன. மேலும், பட்டியலிடப்பட்டுள்ள எரிமலைகள் பற்றிய தன்மைகள், செயலிகள் மற்றும் அதனதனின் அமைவிடம் போன்ற குறுந்தகவல்கள் தரப்பட்டள்ளது.

__NOTOC__

### ஆப்பிரிக்கா
* கேப் வர்டியில் உள்ள எரிமலைகளின் பட்டியல்
* சாட் நாட்டின் எரிமலைகளின் பட்டியல்
* கொமொரோசு எரிமலைகளின் பட்டியல்
* காங்கோ சனநாயகக் குடியரசில் உள்ள எரிமலைகளின் பட்டியல்
* ஜைபூடீ எரிமலைகளின் பட்டியல்
* எக்குவடோரியல் கினியில் உள்ள எரிமலைகளின் பட்டியல்
* எரித்திரியா எரிமலைகளின் பட்டியல்
* எத்தியோப்பியாவில் உள்ள எரிமலைகளின் பட்டியல்
* கென்யாவிலுள்ள எரிமலைகளின் பட்டியல்
* லிபியாவின் எரிமலைகளின் பட்டியல்
* மடகாசுகரில் உள்ள எரிமலைகளின் பட்டியல்
* நைஜீரியாவின் எரிமலைகளின் பட்டியல்
* ரீயூனியனிலுள்ள எரிமலைகளின் பட்டியல்
* ருவாண்டாவில் உள்ள எரிமலைகளின் பட்டியல்
* தென் ஆபிரிக்காவில் உள்ள எரிமலைகளின் பட்டியல்
* சூடானிலுள்ள உள்ள எரிமலைகளின் பட்டியல்
* தான்சானியாவின் எரிமலைகளின் பட்டியல்
* உகாண்டாவிலுள்ள எரிமலைகளின் பட்டியல்

### அமெரிக்காக்கள்

### ஆசியா

### ஐரோப்பா

### ஓசியானியா, அட்லாண்டிக் மற்றும் பசிபிக் பெருங்கடல், மற்றும் அண்டார்டிகா

பகுப்பு:எரிமலைகளின் பட்டியல்கள்
பகுப்பு:நிலவமைப்புகளின் பட்டியல்கள்
பகுப்பு:பட்டியல்களின் பட்டியல்கள்
புகழேந்தி (இசை அமைப்பாளர்)

**புகழேந்தி**  (செப்டம்பர்  27, 1929 – பிப்பிரவரி 27, 2005) என்பவர் திரைப்பட இசை அமைப்பாளர். தமிழ் தெலுங்கு மலையாளம் ஆகிய மொழிகளில்  மொத்தம் 600 படங்களுக்கு இசை அமைத்தார்.

திருவனந்தபுரத்தில் பிறந்த புகழேந்தியின் இயற்பெயர் வேலப்பன் நாயர். தந்தை கேசப்பிள்ளை, தாய் சானகி அம்மாள். புகழேந்தியின் இசை ஆசிரியர் எம்.பி.சிவம் ஆவார். புகழ் பெற்ற திரைப்பட இசை அமைப்பாளர் கே. வி. மகாதேவனிடம் சென்று எம்.பி.சிவம் தம் சீடர் புகழேந்தியை அறிமுகம் செய்து வைத்தார். கே. வி. மகாதேவன் அவர்களிடம் புகழேந்தி உதவி இசை அமைப்பாளராக 250 படங்களில் பணியாற்றினார். முதன் முதலாக முதலாளி என்ற மலையாளப் படத்துக்கு இவர் இசை அமைத்தார்

## மேற்கோள்

பகுப்பு:இந்தியத் திரைப்பட இசையமைப்பாளர்கள்
பகுப்பு:1927 பிறப்புகள்
பகுப்பு:2005 இறப்புகள்
திருவாங்கூர் கொச்சி

**திருவாங்கூர்-கொச்சி (Travancore-Cochin)** அல்லது **திரு-கொச்சி** (மலையாளம்: തിരു-കൊച്ചി, திரு-கொச்சி) என்பது இந்தியவாவில் குறைந்த காலம் (1949–1956) இருந்த ஒரு மாநிலமாகும். இந்த மாநிலத்தின் இயற்பெயர்   **திருவாங்கூர் மற்றும் கொச்சி ஐக்கிய மாகாணம் (United State of Travancore and Cochin)** என்பதாகும் இது 1949 சூலை 1 அன்று, இரண்டு மன்னர் அரசுகளான, திருவாங்கூர் மற்றும் கொச்சி ஆகியவற்றை இணைத்து திருவனந்தபுரத்தை தலைநகராக கொண்டு உருவாக்கப்பட்டதாகும். இதன் பெயர் 1950 சனவரியில் இல் **திருவாங்கூர்-கொச்சி மாநிலம்** என பெயர் மாற்றப்பட்டது.

## வரலாறு
திருவாங்கூரின் காங்கிரஸ் பிரதமராக இருந்த பட்டம் டி.கே. நாராயணப் பிள்ளை, திருவாங்கூர்-கொச்சியின் முதலமைச்சராக ஆனார். முதல் தேர்தல் 1951 நடந்தது அதில் காங்கிரஸ் வெற்றிபெற்று, ஏ. ஜே. ஜோன் அன்னபரம்பள்ளி முதலமைச்சராக ஆனார், இவர் 1954 வரை ஆட்சிப்பொறுப்பில் இருந்தார்.

திருவாங்கூர் ஆட்சியாளரே திருவாங்கூர்-கொச்சியின் ஆளுநராக (ராஜபிரமுகர் என அழைக்கப்பட்டார்) நியமிக்கப்பட்டார். கொச்சி மகாராஜவுக்கு துணை உபராஜபிரமுகர் பதவி கொடுக்க முன்வந்தபொது, ஆட்சி அதிகாரத்தை தந்தபிறகு எந்த பட்டத்தையும் ஏற்க மறுத்துவிட்டார். கொச்சி மகாராஜா அரச குடும்பத்தின் மூத்த வலிய தம்புரானை அழைத்து மக்களின் நன்மைக்காக நிபந்தனையின்றி அரச அதிகாரங்களை கைவிட்ட வேண்டும் என்று கூறினார். 1954 இல் பிரஜா சோசலிஸ்ட் கட்சியின் பட்டம் ஏ. தாணுபிள்ளை முதலமைச்சராக இருந்தபோது,  திருவாங்கூர் தமிழ்நாடு காங்கிரஸ் மதராஸ் மாநிலத்துடன் அதன் அண்டை பகுதியான தென் திருவிதாங்கூரின் தமிழ் பேசும் பகுதிகளை இணைக்கக்கோரி பிரச்சாரத்தை முன்னெடுத்தது. இந்த போராட்டத்தை வன்முறையால் அடக்க உள்ளூர் போலீசார் முயன்று அதனால் பொதுமக்கள் மற்றும் உள்ளூர் காவல்துறையினர் மார்தாண்டம், புதுக்கடை ஆகிய இடங்களில்  கொல்லப்பட்டு, திருவாங்கூர்-கொச்சியின் இந்த இணைப்பால் தமிழ் மக்கள்  ஈடு செய்ய முடியாத அளவுக்கு அந்நியப்பட்டுப்போயினர்.

1956 ஆம் ஆண்டு, மாநில மறுசீரமைப்பு சட்டத்தின் கீழ், திருவாங்கூரின் நான்கு தெற்கு வட்டங்களான,  தோவாளை, அகஸ்தீஸ்வரம், கல்குளம், விளவங்கோடு மற்றும் செங்கோட்டையின் ஒரு பகுதி சென்னை மாநிலத்துடன் இணைக்கப்பட்டது. 1 நவம்பர் 1956 திருவிதாங்கூர்-கொச்சியுடன் மதராஸ் மாநிலத்தின் மலபார் மாவட்டம் புதியதாக கேரள மாநிலத்தை உருவாக்க ஏதுவாக, அதனுடன் இணைக்கப்பட்டது. ராஜபிரமுகருக்கு பதிலாக இந்திய ஜனாதிபதியால் மாநிலத் தலைவராக ஆளுநர் நியமிக்கப்பட்டார்.

## முதலமைச்சர்கள்

## துணைப்பிரிவுகள்
மாநிலம் 4 மாவட்டங்களாகவும் 36 வட்டங்களாகவும் பிரிக்கப்பட்டிருந்தது.
மாவட்டம்

## இதனையும் காண்க
* திருவிதாங்கூர்
* திருவிதாங்கூர் அரச குடும்பம்

## மேற்கோள்கள்

பகுப்பு:ஆசியாவின் முன்னாள் நாடுகள்
பகுப்பு:கேரள வரலாறு
பகுப்பு:கன்னியாகுமரி மாவட்டம்
பகுப்பு:தமிழ்நாட்டு வரலாறு
பகுப்பு:கேரள வரலாறு (1947- தற்போதுவரை)
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:திருவிதாங்கூர் நாடு
பகுப்பு:திருவிதாங்கூர்
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
பன்னாட்டு மலை நாள்

**பன்னாட்டு மலை நாள்** (*International Mountain Day*) ஆண்டுதோறும் டிசம்பர் 11 ஆம் நாள் கொண்டாடப்பட்டு வருகிறது. பன்னாட்டு மலைகள் நாளை ஐக்கிய நாடுகளின் உணவு மற்றும் வேளாண்மை அமைப்பு முன்னின்று நடத்து வருகிறது.

மலைகளைப் பாதுகாக்கவும், மலைப்பிரதேசங்களில் வாழும் மக்களின் வாழ்க்கைத்தரத்தை மேம்படுத்தவும், மலையின் சுற்றுச்சூழலை பாதுகாக்கவும், 2002ஆம் ஆண்டில் மலைகளின் கூட்டாளி என்கிற அமைப்பு உருவாக்கப்பட்டது. இந்த அமைப்பு உலகம் முழுவதும் தொடர்பை ஏற்படுத்திக்கொண்டிருக்கிறது. இவ்வமைப்பின் முயற்சியால் 2002 ஆம் ஆண்டில் ஐக்கிய நாடுகள் அவை டிசம்பர் 11 ஆம் நாளை பன்னாட்டு மலைகள் நாளாக அறிவித்தது.

## மேற்கோள்கள்

பகுப்பு:திசம்பர் சிறப்பு நாட்கள்
பகுப்பு:சுற்றுச்சூழல் விழிப்புணர்வு நாட்கள்
பகுப்பு:ஐக்கிய நாடுகளின் சிறப்பு நாட்கள்
மஞ்சிமா மோகன்

**மஞ்சிமா மோகன் ** () என்பவர் ஒரு இந்திய திரைப்பட நடிகை ஆவார். இவர் மலையாளம், தெலுங்கு, தமிழ் திரைப்படங்களில் நடித்துகொண்டிருக்கிறார். இவர் கேரளத்தின் பாலக்காட்டை பூர்வீகமாகக் கொண்டவர். இவர் தன் திரைப்பட வாழ்வை 1990 களின் இறுதியில் 2000 த்தின் துவக்கத்தில் குழந்தை நட்சத்திரமாக துவக்கினார்.

## தனிப்பட்ட வாழ்க்கை
மஞ்சிமா மோகனின் பெற்றோர் திரைப்பட ஒளிப்பதிவாளர் விப்பின் மோகன் மற்றும் நடனக்கலைஞர் கலாமண்டலம் கிரிஜா ஆகியோராவர். இவர் கேரளத்தின் திருவனந்தபுரத்தில் நிர்மலா பவன் மேல்நிலைப்பள்ளியில் 12 வகுப்புவரை படித்தார். இவர் சென்னை ஸ்டெல்லா மேரிஸ் கல்லூரியில் கணிதவியலில் இளங்கலை பட்டம் முடித்தார். நடிகர் கவுதம் கார்த்திக்கை திருமணம் செய்துள்ளார்.

## திரைப்பட வாழ்வு
இவருக்கு நடிப்பில் ஆர்வம் இருந்தபோதிலும், "தனக்கு நம்பிக்கை இருக்கவில்லை" என குறிப்பிட்டுள்ளார். படத்தில் நடிக்க துவங்கியபோது அது *திகிலூட்டுவதாக* இருந்ததாக குறிப்பிட்டுள்ளார். ஜி. பிரஜாத் இயக்கத்தில் வினித் ஸ்ரீநிவாசனின் திரைக்கதையில் ஒரு வடக்கன் செல்பி படத்தில், முன்னணி பெண் பாத்திரத்தில் நடித்தார்.

ஒரு வடக்கன் செல்பி படம் வெளியானதைத் தொடர்ந்து, மஞ்சிமா தனது தனது முதல் தமிழ்த் திரைப்படமான கௌதம் மேனனின் இயக்கத்தில் அச்சம் என்பது மடமையடா படத்தில் அறிமுகமானார்.

## திரைப்படங்கள்

|}

## மேற்கோள்

பகுப்பு:1993 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:பாலக்காடு மாவட்ட மக்கள்
மோகன் தாரியா

**மோகன் தாரியா** (14 பிப்பிரவரி 1925- 14 அக்டோபர் 2013) இந்திய அரசியல்வாதி, நடுவணரசு அமைச்சர், சமூகச் செயற்பாட்டாளர் மற்றும் வழக்கறிஞர் ஆவார்.

## அரசியல் வாழ்க்கை

மகாராட்டிர மாநிலத்தில் ரைகத் மாவட்டத்தில் பிறந்த மோகன் தாரியா வழக்கறிஞராகத் தம் வாழ்க்கையைத் தொடங்கினார்.
இந்திய விடுதலைப் போராட்டம் நடந்த காலத்தில் பிரஜா சோசலிஸ்ட் என்ற கட்சியில் இணைந்தார்.
மோகன் தாரியா இரு முறை நாடாளுமன்ற உறுப்பினராகத் தேர்ந்தெடுக்கப்பட்டார். 1971 ஆம் ஆண்டில் இந்திரா காந்தி அமைச்சரவையில் இராசாங்க அமைச்சராக இருந்தார்.

பிரதமர் இந்திரா காந்தி கொண்டு வந்த நெருக்கடி சட்டத்தை எதிர்த்து கடுமையாகப் போராடினார். காங்கிரசுக் கட்சியிலிருந்து விலகினார். அதனால்  இளம் துருக்கியர் என்று இவரை அழைத்தனர். பின்னர் பாரதிய லோக தளம் என்ற கட்சியில் சேர்ந்தார்.
மொரார்சி தேசாய் பிரதமராக இருந்தபோது அவருடைய அமைச்சரவையில் மோகன் தாரியா வணிகத்துறை அமைச்சர் ஆனார்.

தம் இறுதிக் காலத்தில் தீவிர அரசியலிலிருந்து விலகி வன்ரை என்ற தன்னார்வத் தொண்டு அமைப்பைத் தொடங்கினார்.
காடுகளை வளர்த்துப் பேணும் நோக்கத்தில் இலக்கக் கணக்கில் மரக்கன்றுகளை வழங்கும் பணியை முடுக்கிவிட்டார்.

2005 ஆம் ஆண்டில் இவருக்கு இந்திய அரசு பத்ம விபூசண் விருது வழங்கி கௌரவித்தது.

## மேற்கோள்

பகுப்பு:இந்திய அரசியல்வாதிகள்
பகுப்பு:1925 பிறப்புகள்
பகுப்பு:2013 இறப்புகள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
கேப் வர்டி எரிமலைகளின் பட்டியல்

**கேப் வர்டியில் உள்ள எரிமலைகளின் பட்டியல்** (*List of volcanoes in Cape Verde*) உலகின் இரண்டாவது மிகப்பெரிய கண்டமான, ஆப்பிரிக்கா கண்டத்தின் மேற்குக் கரைக்கு அப்பால் வட அட்லாண்டிக் பெருங்கடலில் மக்ரோனேசிய சூழல் வலயத்தில் அமைந்துள்ள கேப் வர்டி எனும் பல தீவுக்கூட்டங்களைக் கொண்ட ஒரு குடியரசு நாட்டின் பிராந்தியத்தில் அமைந்துள்ள செயலில் மற்றும் அழிந்துவிட்ட எரிமலைகளை பட்டியலிடப்பட்டுள்ளன.

## வரைபடக் காட்சிகள்

File:Bela-vista-net-Brava-map.jpg|thumb|பிராவா வரைபடம். 
File:Bela-vista-net-Fogo-map.jpg|thumb|போகோ வரைபடம். 
File:Bela-vista-net-Sao Vicente-map.jpg|thumb|சாவ் விசென்ட் வரைபடம். 


## சான்றாதாரங்கள்

பகுப்பு:எரிமலைகளின் பட்டியல்கள்
பகுப்பு:கேப் வர்டி எரிமலைகள்
பகுப்பு:கேப் வர்டி நிலவமைப்புகளின் பட்டியல்கள்
சிங்க வாகனம்

**சிங்க வாகனம்** அல்லது **சிம்ம வாகனம்** என்பது இறைவன் சிலை திருவுலா வரும்போது சிங்க உருவம் கொண்ட சிலையில் உலா வரும் வழக்கம் உண்டு. அந்த சிங்க உருவச் சிலையைச் சிங்க வாகனம் என்ப்படுகிறது. இதன் வரலாற்றை மு. அருணாசலம் விளக்கியுள்ளார்.  மரக்கட்டையில் சிங்கத்தின் பாகங்களைச் செதுக்கி இணைத்தும், வெள்ளியை வார்த்தெடுத்தும் செய்யப்பட்ட சிங்க வாகனங்கள் இன்று கோயில்களில் உள்ளன. இந்து சமயப் புராணங்களின்படி சிங்கம் துர்க்கையின் வாகனமாகும். இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக மயில்வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் சிங்கவாகன உற்சவமும் ஒன்று.
## கதை
காசிக்குச் சென்ற குமரகுருபரர் அங்கும் தங்கத் தனக்கு இடம் தரும்படி வேண்ட அப்போதைய முகமதிய அரசனை வேண்டச் சென்றார். மன்னன் மதிப்பதற்காகக் காளிதேவியை வேண்டிப் பெற்ற சிங்க வாகனத்தில் சென்றார். சிங்கத்தில் வந்த அதிசயத்தைக் கண்ட அரசன் குமரகுருபரரை மதித்து இடம் வழங்கினான் என்பது ஒரு கதை. 
## கற்பனை
ஒருவன் சிங்கத்தின் மீதும் ஏறலாம்; ஆனால் சிந்தையை அடக்கிச் செம்மா இருக்க முடியாது என்று தாயுமானவர் பாடுகிறார்.  இதில் சிங்கத்தின் மேல் ஏறலாம் என்பது ஒரு கற்பனை.

## அஞ்சாமை
வங்கத்தில் தோன்றி கண்ணனிடம் அன்பு பூண்ட பரம்பாகவதராக வாழ்ந்தவர் கிருஷ்ண சைதன்யர்.  திருவாசகத்துக்கு உரை எழுதும் சுவாமி சிற்பவானந்தர் முகவுரையில் கிருஷ்ண சைதன்யரிடைய வரலாற்றைக் குறிப்பிடுகிறார்.  அஞ்சாமை என்னும் தைரியம் குறிக்கிடும் காட்டுப் புலியையும் கண்டு அஞ்சாது. அவற்றை நண்பராக்கிக்கொண்டு வாழலாம் என்கிறார். இப்படி அஞ்சாமையைக் காட்டுவது சிங்க வாகனம்.

## எகிப்து மாணவன்
ஞான நாட்டம் கொண்டவர் எகிப்து நாட்டிலிருந்து வந்த பால்ப்ரண்டன். பல நாடுகளுக்குச் சென்று ஞானம் பெற்றவர். இறுதியாக இந்தியா வந்து திருவண்ணாமலை இரமணர் மடத்தில் ஒரு குடிசை கடிக்கொண்டு வாழ்ந்தார். அவரது குடிசைக்கு மூன்று பக்கம் சுவர். ஒரு பக்கம் திறந்தவெளி. ஒருநாள் கருநாகம் ஒன்று குடிசைக்குள் நுழைந்து படமெடுத்துக்கொண்டு நின்றது. பிரண்டன் நடுங்கினார். அந்த வழியே வந்த இரமண மட யோகி ராமையா படமெடுத்த பாம்பின் தலையைத் தடவிக்கொடுத்தார். பாம்பு படத்தைச் சுருக்கிக்கொண்டு சென்றுவிட்டது. இந்தச் செய்தியைச் சொல்பவர் நம்மவர் போல் மூட நம்பிக்கையாளர் அன்று.

## இரமணர்
திருப்பனந்தாள் காசி மடத்தில் மேலாளராக இருந்த நாகரத்தினம் பிள்ளை இரமணரைக் காணச் சென்றாராம். இரமணர் திருவண்ணாமலை உச்சியில் இருந்தாராம். உச்சிக்குச் சென்று காணலாம் என்று மலையில் ஏறும்போது புலி ஒன்று வந்ததாம். அஞ்சிய நாகரத்தினம் பாறையிலிருந்து குதித்தாராம். கால் முரிந்துவிட்டதாம். தட்டுத் தடுமாறி எழுந்தபோது இரமணர் அந்தச் சிறுத்தைப் புலியின் முதுகைத் தடவிக் கொடுத்துக்கொண்டு இருந்தாராம்.  
## முடிபு
இப்படி அஞ்சத்தக்க விலங்குகள் மாமனிதர் வாழ்க்கையில் அடங்கிப் பழகும் விலங்குகளாக மாறியிருந்தமை புலனாகும். இந்த வகையில் பழகும், பழக்கும் விலங்காகச் சிங்கமும் விளங்கியது. இதனை உணர்த்தும் சின்னமே தெய்வப் படிமத்தைச் சுமக்கும் சிங்க வாகனம்.  

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## அடிக்குறிப்பு

பகுப்பு:இந்து சமய கோயில் வாகனங்கள்
தேவராஜா அரசு

**தேவராஜா அரசு** (D. Devaraj Urs, தே. தேவராஜ் அர்ஸ்) (20 ஆகஸ்டு 1915 – 18 மே 1982)இந்தியாவின் கர்நாடகா மாநிலத்தின் முதலமைச்சராக 1972 – 1977 மற்றும் 1978 – 1980 ஆகிய ஆண்டுகளில்  பணியாற்றியவர்.
1952-இல் அரசியலுக்கு வாழ்கையில் நுழைந்த தேவராஜா அரசு, கர்நாடக சட்ட மன்ற உறுப்பினராக 1952 முதல் 1980 வரை தொடர்ந்து பணியாற்றியவர்.

1969-ஆம் ஆண்டில் இந்திய தேசிய காங்கிரசு கட்சி இரண்டாக பிளவுற்ற போது, இந்திரா காந்தி தலைமையிலான இந்திரா காங்கிரஸ் கட்சியில் இணைந்து கொண்டவர்.

## வாழ்க்கைக் குறிப்பு
இவர் மைசூர் மாவட்டத்தில் உள்ள கல்லஹள்ளி என்னும் ஊரில் தேவிரா அம்மணி, தேவராஜா ஆகியோருக்கு மகனாகப் பிறந்தார். இவர்கள் அரச வம்சத்தை சேர்ந்தவர்கள் என்பதும் மைசூர் உடையார் குடும்பத்தினர்க்கு உறவினர் என்பதும் குறிப்பிடத்தக்கது.

## மேற்கோள்கள்


## வெளி இணைப்புகள்

* Devaraj Urs had ushered in a `silent social revolution'  at *[[தி இந்து]]*
* Contribution of Devaraj Urs remembered  at *The Hindu*
* http://www.prajavani.net/article/%E0%B2%A6%E0%B3%87%E0%B2%B5%E0%B2%B0%E0%B2%BE%E0%B2%9C-%E0%B2%85%E0%B2%B0%E0%B2%B8%E0%B3%81-%E0%B2%AE%E0%B3%8C%E0%B2%A8%E0%B2%95%E0%B3%8D%E0%B2%B0%E0%B2%BE%E0%B2%82%E0%B2%A4%E0%B2%BF-%E0%B2%85%E0%B2%A8%E0%B3%81%E0%B2%95%E0%B2%B0%E0%B2%A3%E0%B3%80%E0%B2%AF at *Prajavani*
*His daughter speaks
*Devaraj Urs

பகுப்பு:1915 பிறப்புகள்
பகுப்பு:1982 இறப்புகள்
பகுப்பு:கர்நாடக அரசியல்வாதிகள்
பகுப்பு:கர்நாடக முதலமைச்சர்கள்
பகுப்பு:மைசூர் மாவட்ட மக்கள்
பகுப்பு:கர்நாடக நபர்கள்
சுந்தர்லால் பட்வா

**சுந்தர்லால் பட்வா** (Sunder Lal Patwa)  (பிறப்பு: 11 நவம்பர் 1924)  இந்திய அரசியல்வாதியும், மத்தியப் பிரதேச மாநில முதலமைச்சராக இருமுறையும், இந்தியக் குடியரசின் அமைச்சரவையிலும்  பதவி வகித்தவர் ஆவார்.

## வகித்த பதவிகள்
அரசியல் மற்றும் அரசில் சுந்தர்லால் பட்வா வகித்த பதவிகள்;

*1957-67, 1977–97 மற்றும் 1998 – மத்தியப் பிரதேச சட்டமன்ற உறுப்பினர் (மூன்று முறை)
*1957-67 – தலைமைக் கொறடா, எதிர் கட்சி, மத்தியப் பிரதேச சட்டமன்றம்
*1975 – பொதுச் செயலாளர், பாரதீய ஜனசங்கம் 
*1977 –  செயற் குழு உறுப்பினர் ஜனதா கட்சி
* சனவரி 1980 - பிப்ரவரி 1980, மார்ச் 1990 - டிசம்பர் 1992 – முதலமைச்சர், மத்தியப் பிரதேசம் (இரண்டு முறை)
*1980-85 – எதிர்கட்சித் தலைவர், மத்தியப் பிரதேச சட்டமன்றம்
*1986 – மத்தியப் பிரதேச மாநில பாரதிய ஜனதா கட்சி தலைவர். 
*1997 – 11வது மக்களவை உறுப்பினர்
*1999 – 13வது மக்களவை உறுப்பினர் 
*13 அக்டோபர் 1999 – 30 செப்டம்பர் 2000 – ஊரக வளர்ச்சித் துறை அமைச்சர், இந்தியக் குடியரசின் அமைச்சரவை
*30 செப்டம்பர் 2000 – 7 நவம்பர் 2000 -  வேதிப்பொருட்கள் மற்றும் உரத்துறை அமைச்சர், இந்திய குடியரசின் அமைச்சரவை
*7 நவம்பர் 2000 – 1 செப்டம்பர் 2001 - சுரங்கத் துறை அமைச்சர், இந்திய குடியரசின் அமைச்சரவை

பாரதிய ஜனசங்கம் கட்சியின் தலைவராக இருந்த சுந்தர்லால் பட்வா,  20 சனவரி 1980  முதல் 17 பிப்ரவரி 1980 முடிய ஜனதா கட்சியின் உறுப்பினராகவும், 5 மார்ச் 1990 முதல் 15 டிசம்பர் 1992 முடிய பாரதிய ஜனதா கட்சியின் தலைவராகவும் இருந்தவர்.

## இதனையும் காண்க
* பாரதிய ஜனதா கட்சியின் மாநில முதல்வர்கள் பட்டியல்

## மேற்கோள்கள்

பகுப்பு:1924 பிறப்புகள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:மத்தியப் பிரதேச முதலமைச்சர்கள்
பகுப்பு:மத்தியப் பிரதேச நபர்கள்
பகுப்பு:2016 இறப்புகள்
பகுப்பு:பாரதிய ஜனதா கட்சி அரசியல்வாதிகள்
வர்தா புயல்

**அதி தீவிர வர்தா புயலானது** வடக்கு இந்தியப் பெருங்கடலின் மேலாக 2016ல் நிகழ்ந்த  ஒரு வெப்ப மண்டலச் சூறாவளி ஆகும். திசம்பர் 12ஆம் தேதி சென்னைக்கு அருகே கரையைக் கடந்த இப்புயலானது, திசம்பர் 13 ஆம் தேதி கர்நாடக மாநில நிலப் பரப்பைத் தாண்டி அரபிக் கடலில் குறைந்த காற்றழுத்த தாழ்வு மண்டலமாக மாறி வலுவிழந்தது.. இது 2016 வடகிழக்குப் பருவமழைக் காலத்தில் நிகழும் நான்காவது புயலாகும்.

திசம்பர் 3ஆம் தேதி மலேசியத் தீபகற்பத்தின் அருகே குறைந்த காற்றழுத்த மண்டலமாக உருவாகிய இப்புயலனது, திசம்பர் 6ஆம் தேதி காற்றழுத்த தாழ்வு நிலையாக மாறியது. தொடர்ந்து அடுத்த நாள் தீவிர காற்றழுத்த தாழ்வு மண்டலமாக மாறிய இது, திசம்பர் 8ஆம் தேதி அந்தமான் நிக்கோபார் தீவுகளைத் தாண்டி புயலாக வலுப்பெற்றது. தொடர்ந்து மேற்கு நோக்கி நகர்ந்து வந்த இப்புயலானது திசம்பர் 9ஆம் தேதி தீவிர புயலாக மாறியது. 11 திசம்பர் அன்று அதி தீவிர புயலாக மாறும் முன் காற்றின் வேகம்  ஆகவும், மத்திய அழுத்தம்  ஆகவும் இருந்தது. தீவிர புயலாக வலுவிழந்த இப்புயலானது சென்னைக்கு அருகே திசம்பர் 12 ஆம் தேதி கரையைக் கடந்தது. 

இப்புயலுக்கு சிவப்பு ரோஜா எனப் பொருள்படும் *வர்தா* என்ற பெயர் பாகிஸ்தானால் பரிந்துரைக்கப்பட்டது.

## புயலின் வழித்தடம்
* 12 டிசம்பர் அன்று மாலையில் மிதமான மழைப்பொழிவு ஆரம்பித்து, இரவு தீவிரமாகும் என கணிக்கப்பட்டது. சென்னை, காஞ்சிபுரம், திருவள்ளூர் ஆகிய மூன்று மாவட்டங்களில் மழைப்பொழிவு இருக்கும் என வானிலை ஆய்வு நடுவம் அறிவித்தது.
* வர்தா புயல் டிசம்பர் 12 அன்று பிற்பகலில் சென்னைக்கருகே கரையைக் கடக்கும் என சென்னை வானிலை நடுவம் தெரிவித்தது. அப்போது மணிக்கு 80 - 90 கி.மீ. எனும் வேகத்துடன் காற்று வீசும் எனவும் தெரிவிக்கப்பட்டது. டிசம்பர் 12 அன்று காலையில் தொடங்கும் மழை படிப்படியாக அதிகரித்து, மறுநாள் வரை நீடிக்கும் என சென்னையிலுள்ள வட்டார புயல் எச்சரிக்கை நடுவம் அறிவித்தது. சென்னை, திருவள்ளூர், காஞ்சிபுரம் மாவட்டங்களில் இவ்விதமாக மழைப்பொழிவு இருக்கும் எனவும் தெரிவிக்கப்பட்டது. 
* சென்னை, காஞ்சிபுரம், திருவள்ளூர், விழுப்புரம், கடலூர் மாவட்டங்களிலுள்ள பள்ளி, கல்லூரிகளுக்கு டிசம்பர் 12 அன்றைக்கு விடுமுறை அறிவிக்கப்பட்டது.
* சென்னையில் டிசம்பர் 11 அன்று இரவில் தொடங்கிய மழை, டிசம்பர் 12 அன்று காலை 8.30 மணிவரை 58 மில்லி மீட்டர் எனும் அளவாக பதிவாகியது.
* சென்னையில் தொடர்ந்து மழை பெய்ததால், மீனம்பாக்கம் வானூர்தி நிலையத்தில் தரையிறங்க வேண்டிய 25 விமானங்கள் வேறு நகரங்களுக்கு திருப்பி விடப்பட்டன.
* சென்னையில் புறநகர் தொடருந்து சேவைகள் அனைத்தும் தற்காலிகமாக நிறுத்தப்பட்டன.

## மேற்கோள்கள்

## வெளியிணைப்புகள்
* 'வர்தா' புயலின் வழித்தடம்

பகுப்பு:இந்தியாவில் சூறாவளிகள்‎
பகுப்பு:2016 நிகழ்வுகள்
இந்தோர் அரசு

**இந்தோர் அரசு** அல்லது **ஹோல்கர் அரசு** (Indore State or Holkar State),பிரித்தானிய இந்தியாவுக்கு கட்டுப்பட்ட மராத்திய ஓல்கர் வம்சத்தவர்கள் கி பி 1818 முதல் இந்தூர் அரசை ஆண்ட |சமஸ்தானம் ஆகும். இதன் தலைநகரம் இந்தூர் நகரம் ஆகும்.. 

தற்கால மத்தியப் பிரதேசத்தில் அமைந்த இந்தூர் சமஸ்தானம், 1931-இல் மொத்தப் பரப்பளவு 24,605 சதுர கிலோ மீட்டரும், 3,368 கிராமங்களும், 1,325,089 மக்கள் தொகையும் கொண்டிருந்தது. இந்தூர் அரசின் முதல் தலைநகராக மஹேஷ்வர் நகரம் விளங்கியது. பின்னர் இந்தூருக்கு மாற்றப்பட்டது. பிற முக்கிய நகரங்கள் கார்கோன், பர்வாஹா மற்றும் பான்புரா ஆகும். 

இந்தூர் நகரம் மத்திய இந்தியாவின் முக்கிய வணிக மையமாகவும், படைகளின் பாசறையாகவும் விளங்கியது.

## வரலாறு
ஓல்கர் வம்சத்தின் நிறுவனரும், மராத்தியப் படைத்தலைவரும் ஆன மல்ஹர் ராவ் ஓல்கருக்கு,  மராத்தியப் பேரரசின் பேஷ்வா வழங்கிய இந்தூர் மற்றும் 28 சிறு நிலப்பரப்புகளைக் கொண்டு, 29 சூலை 1732-இல் இந்தூர் அரசை நிறுவினார். இவரது மருமகள் அகில்யாபாய் ஓல்கர் ஆவார்.
மூன்றாம் ஆங்கிலேய மராட்டியப் போரில் மராத்திய ஓல்கர் தோல்வி கண்ட பின்னர், பிரித்தானிய இந்தியாவுடன் மராத்திய இந்தூர் அரசு 6 சனவரி 1818-இல் செய்து கொண்ட உடன்படிக்கையின் படி, பிரித்தானிய இந்திய அரசின் பாதுக்காப்பிற்குட்பட்ட, சுதேச சமஸ்தானமாக விளங்கியது. இந்தூர் அரசின் தலைநகர் மஹேஷ்வர் நகரத்திலிருந்து இந்தூர் நகரத்திற்கு 3 நவம்பர் 1818-இல் மாற்றப்பட்டது.

### இந்திய விடுதலைக்கு பின்னர்

1947-இல் இந்திய விடுதலைக்குப் பின்னர்  இந்தூர் அரசு சுதேச சமஸ்தானங்களை இந்தியாவுடன் இணைக்கும் உடன்படிக்கையில், இந்தூர் அரசின் இறுதி மன்னர் யஷ்வந்த்ராவ் ஓல்கர் 1 சனவரி 1950-இல் கையொப்பமிட்டார். 

### இந்தூர் அரசின் ஆட்சியாளர்கள்
பிரித்தானிய இந்தியாவின் அரச நிர்வாகம், இந்தூர் மன்னர்களுக்கு 19 பீரங்கி குண்டுகள் முழங்கி மரியாதை செய்தனர்.

## இதனையும் காண்க
* இந்தூர் முகமை
* மன்னர் அரசு (பிரித்தானிய இந்தியா)
* ஓல்கர் வம்சம்
* இந்திய மன்னராட்சி அரசுகளின் பட்டியல்
* மராத்திய அரச குலங்கள் மற்றும் அரசுகள் பட்டியல் 
* இந்தியாவின் அரசியல் ஒருங்கிணைப்பு 
* போபால் இராச்சியம்
* குவாலியர் அரசு

## படக்காட்சிகள்

File:Maheshwar Fort - Exterior 03.jpg|அகில்யாபாய் ஓல்கர் கோட்டை, மஹேஷ்வர், இந்தூர் அரசு 
File:Maheshwar Fort 04.jpg|மஹேஷ்வர் கோட்டை
File:Maheshwar fort.JPG|மஹேஷ்வர் கோட்டை 
File:Laxmi Bai kii Chhatri 02.jpg|நர்மதை ஆற்றின் கரையில் அகல்யாபாய் படித்துறை, மஹேஷ்வர்


## மேற்கோள்கள்

## வெளி இணைப்புகள்

*The Fabulous Cars of the Holkars of Indore
*Santa Ana's Richest Resident, The Maharajah of Indore 
*Royal Family of Indore

 

பகுப்பு:இந்தியாவின் மன்னராட்சிகள்
பகுப்பு:இந்தோர் மாவட்டம்
பகுப்பு:இந்தோர்
போஃபார்ட்டு காற்றுவீச்சு அளவீடு

**போஃபோர்ட்டு காற்றுவீச்சு அளவீடு** (*Beaufort scale*) என்பது காற்றுவீச்சின் வலிமையை வகைப்படுத்திக்கூறும் ஓர் அளவீடு.

## வரலாறு
இவ்வளவீட்டு முறையை ஐயர்லாந்தில் பிறந்த பிரான்சிசு போஃபோர்ட்டு 1805 இல் கண்டுபிடித்தார். இவர் *ரியர் அட்மிரல்* என்னும் வேந்திய கடற்படைத்துறையின் உயர் பதவியில் இருந்தார். இவ்வளவீட்டு முறையை '"எச்சு.எம்.எசு வுல்விச்சு" என்னும் கப்பலில் இருந்தபொழுது உருவாக்கினார். இவ்வளவீட்டு முறை இதற்குமுன் தானியே திஃபோ போன்ற பலரும் உருவாக்கிய முறைகளையும் உள்வாங்கி உருவாக்கப்பட்டது. இந்த அளவீட்டு முறை முதன்முதலாக "எச்சு.எம்.எசு பீகல்" என்னும் கப்பல் கடலில் சென்றபொழுது பயன்படுத்தப்பட்டது. பின்னர் இம்முறையைப் பிரித்தானியா வானியல் நிலையம் எடுத்தாண்டது.

1946 போஃபோர்ட்டு அளவீட்டின்படி காற்றுவீச்சின் விரைவு *v*:

: *v* = 0.836 *B*3/2 மீ/நொடி

இதில் *v*  என்பது கடல்மட்டத்தில் இருந்து 10 மீட்டர் உயரத்தில் வீசும் காற்றின் விரைவு. *B* என்பது போஃபோர்ட்டு அளவீட்டு எண். எடுத்துக்காட்டாக *B* = 9.5 என்பது  24.5&nbsp;மீ/நொடி என்பதற்கு ஈடானது. இது போஃபோர்ட்டு அளவீட்டின் 10 என்பதன் குறைந்த எல்லை. இந்த வாய்பாட்டின்படி அரிக்கேன் புயலின் உச்ச எண் 23 ஆகும்.

## நவீன அளவீடு

## அடிக்குறிப்புகளும் மேற்கோள்களும்

## வெளி இணைப்புகள்

* Film of Wind Scale
* Historical Wind Speed Equivalents Of The Beaufort Scale 
* Howtoons Poster  showing effects on land/sea effects at each step.

பகுப்பு:காற்று
பகுப்பு:வானிலையியல்
தேவ காந்த பருவா

**தேவ காந்த பருவா** (Dev Kant Barooah - **D K Barooah**) (22 பிப்ரவரி 1914 – 28 சனவரி 1996), இந்தியாவின் அசாம் மாநிலத்தைச் சேர்ந்த இவர்,  நெருக்கடி நிலையின் போது இந்திய தேசிய காங்கிரசு கட்சியின் தேசியத் தலைவராக (1975–77)  இருந்தவர். 1974-ஆண்டுகளில் இந்தியாவின் பிரதமராக இருந்த இந்திராகாந்தியைப் புகழ்பாடும் விதமாக, **இந்தியாவே  இந்திரா. இந்திராவே இந்தியா** (*India is Indira. Indira is India.*)  என்ற முழக்கத்தை முதலில் முழங்கியவர். 1977-இல் 6வது மக்களவைக்கு *நௌகாங்*  மக்களவைத் தொகுதியிலிருந்து, இந்திய நாடாளுமன்ற மக்களவைக்குத் தேர்ந்தெடுக்கப்பட்டவர்.

1 பிப்ரவரி 1971 முதல் 4 பிப்ரவரி 1973 முடிய பிகார் மாநிலத்தின் ஆளுநராகச் செயல்பட்டவர்.

## மேற்கோள்கள்

## வெளி இணைப்புகள்
*https://web.archive.org/web/20060301035614/http://www.ntu.edu.sg/idss/publications/WorkingPapers/WP103.pdf

பகுப்பு:1914 பிறப்புகள்
பகுப்பு:1996 இறப்புகள்
பகுப்பு:6வது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:பீகார் ஆளுநர்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பிரம்மதந்தி

**பிரம்மதந்தி** (*Phyllocephalum microcephalum*) இது ஆசியாக் கண்டத்தில் காணப்படும் ஒரு பூக்கும் வகையைச் சார்ந்த மூலிகைத் தாவரம் ஆகும். இது சூரிய காந்தி குடும்பத்தைச் சார்ந்தது ஆகும்.

## மேற்கோள்கள்

பகுப்பு:தாவரங்கள்
போபால் இராச்சியம்

[thumb|போபால் இராச்சியத்தின் பக்கத்து இராச்சியங்களான [குவாலியர் அரசு மற்றும் இந்தூர் அரசுகளின் வரைபடம்]]

**போபால் இராச்சியம்** (Bhopal State), தற்கால இந்தியாவின் மத்தியப் பிரதேச மாநிலத்தின் போபால் பகுதிகளை 1707 முதல் 1947 முடிய ஆப்கானிய பஷ்தூன் இன இசுலாமிய நவாப்புகளால்  ஆளப்பட்டது.

பிரித்தானியப் பேரரசின் ஆட்சிக் காலத்தில் துணைப்படைத் திட்டத்தின் கீழ், போபால் இராச்சியம், போபால் முகமையில் 1818 முதல் சுதேச சமஸ்தானமாக விளங்கியது. இந்தியப் பிரிவினைக்குப் பின்னர் இந்தியாவின் அரசியல் ஒருங்கிணைப்புத் திட்டத்தின்படி 30 ஏப்ரல் 1949 அன்று இந்திய அரசுடன் இணைக்கப்பட்டது.

## வரலாறு
முகலாயப் பேரரசின் போபால் பகுதியின் படைத்தலைவராக இருந்த ஆப்கானிய பஷ்தூன் இனத்தவரான  *தோஸ்த் முகமது கான்*   என்பவர், 1707-இல் போபால் இராச்சியத்தை நிறுவி போபால் நவாப் ஆனார்.

இந்த இராச்சியத்தின் இறுதி நவாப் ஹமிதுல்லா கான் என்பவர் 1926 முதல் 1949 முடிய ஆண்டார். 
1819 முதல் 1926 முடிய போபால் இராச்சியத்தை நான்கு அரச குல பெண்கள் ஆண்டனர்.

### இந்தியாவுடன் இணைப்பிற்குப் பின் போபால் அரசு
இந்தியாவுடன் இணைந்த  போபால் இராச்சியத்தின் முதலமைச்சராக  சங்கர் தயாள் சர்மா 1949 முதல் 1956 முடிய பணியாற்றினார். 1956-இல் புதிதாக உருவாக்கப்பட்ட  மத்தியப் பிரதேச மாநிலத்துடன் போபால்  இராச்சியம் இணைக்கப்பட்டது.  

## போபால் இராச்சிய ஆட்சியாளர்கள்

* நவாப் தோஸ்த் முகமது கான் (1707–1728)
* நவாப்  யர் முகமது கான் (1728–1742)
* நவாப்  பைசு முகமது கான்  (1742–1777)
* நவாப் ஹயத் முகமது கான் (1777–1807)
* நவாப் கௌஸ் முகமது கான் (1807–1826)
* நவாப் வசீர் முகமது கான்    (1807–1816)
* நவாப் நாசர் முகமது கான் (வசீர் முகமது கானின் மகன்)  (1816–1819)
* குத்சியா பேகம் (கௌஸ் முகமதின் மகள் & நாசர் முகமது கானின் மனைவி)  (1819–1837)
* நவாப் ஜகாங்கீர் முகமது கான்  (1837–1844)
*  ஜெகான் பேகம்  (1844–1860 மற்றும் 1868–1901)
* கைகுஸ்ரூ பேகம் (1901–1926)
* நவாப் ஹமிதுல்லா கான் (1926–1949)

## இதனையும் காண்க
* போபால் முகமை
* இந்தூர் அரசு
* குவாலியர் அரசு
* மன்னர் அரசு (பிரித்தானிய இந்தியா)
* இந்திய மன்னராட்சி அரசுகளின் பட்டியல்
* இந்தியாவின் அரசியல் ஒருங்கிணைப்பு
* பட்டோடி நவாப்

## மேற்கோள்கள்

## வெளி இணைப்புகள்

* Genealogy of Bhopal Queensland University
* Bhopal History and gealogy – Royal Ark

## மேலும் படிக்க
* A brief history of the Bhopal principality in Central India : from the period of its foundation, about one hundred and fifty years ago, to the present time; by Maj. William Hough, 1865.
* *The Taj-ul Ikbal Tarikh Bhopal, Or, The History of Bhopal*, by Shah Jahan Begum, H. C. Barstow. Published by Thacker, Spink, Simla, 1876.
* *The life and works of Muhammad Siddiq Hasan Khan, Nawab of Bhopal, 1248–1307 (1832–1890)*, by Saeedullah. Published by Sh. Muhammad Ashraf, 1973.
**The Begums of Bhopal: A Dynasty of Women Rulers in Raj India*, by Shahraryar M. Khan. Published by I. B.Tauris, London, 2000. . Excerpts

பகுப்பு:மத்தியப் பிரதேச வரலாறு
பகுப்பு:இந்தியாவின் மன்னராட்சிகள்
பகுப்பு:போபால் மாவட்டம்
திருமறைக் கலா மன்றம்

**திருமறைக் கலா மன்றம்** யாழ்ப்பாணத்தில் இயங்கும் ஒரு கலை அமைப்பு. இம்மன்றம் 1965 ஆம் ஆண்டளவில் ஆரம்பிக்கப்பட்டது.

1965 ஆம் ஆண்டு உரும்பிராயில் நீ. மரிய சேவியர் அடிகள் பணி செய்த காலத்தில் 'திருமறைக்கலாமன்றம்' எனும் பெயருடன் இவ் அரங்க இயக்கம் செயற்படத் தொடங்கியது. உரும்பிராய், சுன்னாகம், மல்லாகம் என ஒன்றிணைந்த கலைஞர்களைக் கொண்டு மரிய சேவியர் அடிகள் திருப்பாடல்களின் நாடகங்களை மட்டுமன்றி பல்வேறு விவலிய நாடகங்கள், இலங்கை வானொலிக்கான நாடகங்கள், கூத்துக்கள் எனப் பலவற்றையும் தயாரித்தார்.

## மேற்கோள்கள்

பகுப்பு:இலங்கைத் தமிழர் அமைப்புகள்
தாவரக் குடுவை

**தாவரக் குடுவை** (*Pitcher plant*) இது ஊனுண்ணித் தாவர வகையைச் சார்ந்த இனம் ஆகும். இதனுள் பூச்சிகளைக் கவரும் வகையிலான தனிச் சிறப்பான திரவம் ஒன்று சுரக்கிறது. இதன் உள் பகுதியில் சுரக்கும் திரவத்தை உட்கொள்ள செல்லும் பூச்சிகளை இதன் மேல் பகுதியில் காணப்படும் இலையிலான பகுதி மூடிக்கொள்கிறது. இப்போது பூச்சியை இத்தாவரம் உணவாக உட்கொள்கிறது. 

## பரவல்
இத்தாவரங்கள் கிழக்காசிய நாடுகளில் வளர்கிறது.

## குணம்
தன்னை நெருங்கி வரும் பூச்சிகளின் உடல்களை உட்கிரகித்து, மண்ணிலிருந்து பெறப்படும் நைட்ரேட் உணவூட்டத்தைச் சமன் செய்து கொள்ளவே இவ்வகைத் தாவரங்கள் இம்முறையை மேற்கொள்கின்றன.

## மேலும் படிக்க
* Juniper, B.E., R.J. Robins & D.M. Joel (1989). *[[The Carnivorous Plants (1989 book)|The Carnivorous Plants]]*. Academic Press, London.
* Schnell, D. (2003). *Carnivorous Plants of the United States and Canada*. Second Edition. Timber Press, Oregon, U.S.A.

## வெளி இணைப்பு
* How does a pitcher plant attract, catch and trap insects
* Carnivorous plants can photosynthesise, so why eat flies?

## மேற்கோள்கள்

  
பகுப்பு:ஊனுண்ணித் தாவரங்கள்
எர்பர்ட் மார்குசே

**எர்பர்ட் மார்குசே** (Herbert Marcuse 19 சூலை 1898–29 சூலை 1979) என்பவர் செருமானிய அமெரிக்கத் தத்துவ அறிஞர், அரசியல் சமூகத் திறனாய்வாளர் மற்றும் மார்க்சியக் கருத்தாளர் ஆவார். 

பெர்லினில் பிறந்த எர்பர்ட் மார்குசே பெர்லின் பல்கலைக் கழகத்தில் படித்து பிரைபர்க்கில்  ஆய்வுப் பட்டம் பெற்றார். செருமனி பிரான்சு நாடுகளில் நடந்த மாணவர்களின் போராட்ட இயக்கங்களில் கலந்துகொண்டார். ப்ராங்க்பர்ட் பள்ளியில் இவர் முக்கிய மார்க்சிய சிந்தனையாளர் எனக் கருதப்படுகிறார்.

புதிய இடதுசாரிகளின் தந்தை எனப் போற்றப்படும் எர்பர்ட் மார்குசே முதலாளியத்தையும் நவீன தொழில் நுட்பத்தையும் அதிகரித்து  வரும் பொழுதுபோக்கு பண்பாடுகளையும் விமர்சனம் செய்தார்.

நூல்களும் கட்டுரைகளும் இவர் எழுதினார்.  சோவியத் மார்க்கியம், ஒன் டைமன்சன் மேன்,  ஈராசும் நாகரிகங்களும் என்னும் நூல்கள் அவற்றுள் சிலவாகும்.

## மேற்கோள்

பகுப்பு:மார்க்சிய மெய்யியலாளர்கள்
பகுப்பு:1898 பிறப்புகள்
பகுப்பு:1979 இறப்புகள்
பகுப்பு:அமெரிக்க சமூகவியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
கே. எஸ். இராமசாமி கவுண்டர்

**இராமசாமி கவுண்டர்** (K. S. Ramaswamy Gounder) (பிறப்பு: 1922 - மறைவு: 4 டிசம்பர் 2004), இந்திய தேசிய காங்கிரசு கட்சியின் சார்பாக, கோபிசெட்டிப்பாளையம் மக்களவைத் தொகுதியிலிருந்து, 1957 மற்றும் 1977-ஆம் ஆண்டுகளில்  இரண்டு முறை  நாடாளுமன்ற மக்களவை உறுப்பினராக தேர்ந்தெடுக்கப்பட்டவர்.

இந்திராகாந்தி அமைச்சரவையில் உள்துறை, கல்வி மற்றும் சமூக நலத்துறை அமைச்சகங்களில்   துணை அமைச்சராக பணியாற்றியவர்.
மேலும் தமிழ்நாட்டிலிருந்து  நாடாளுமன்ற மாநிலங்களவை உறுப்பினராக 1962 முதல் 1974 முடிய பணியாற்றியவர்.

## மேற்கோள்கள்

பகுப்பு:2004 இறப்புகள்
பகுப்பு:1922 பிறப்புகள்
பகுப்பு:2ஆவது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:காந்தியவாதிகள்
பகுப்பு:ஈரோடு மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்